ПРОСВЕЩЕНИЕТО ЗА XXI ВЕК
Кралското общество по изкуства е вече с ново мото - Просвещение XXI век. Просвещението през XVIII век не е, разбира се, едно единствено сплотено движение. То няма просто начало и край. Така че, когато мислим за основните идеали на Просвещението, трябва да сме наясно, че това не е само един исторически процес. Нека видим как идеалите му формират съвременните ценности, стандарти и начин на живот. Това е процес на културна психотерапия. Занимаваме се с това, което формира колективното съзнание на съвременните хора. Така изследваме критично дали ценностите и начина, по който са стигнали те до нас, са все още значими за нас и дали отговарят на предизвикателствата, пред които сме изправени днес. И така, макар и да не подценявам човешката способност да изобретява и да се адаптира, споделям мнението, че през XXI век трябва да живеем по различен начин. А според разбиранията на бащите на Просвещението да се живее по различен начин означава да се мисли различно и погледът към света и към самоличността да е от различна перспектива. При анализ в какво са се превърнали ценностите на Просвещението за нас днес стигаме до съществени нови прозрения за човешката природа, прозрения, почерпени от различни научни дисциплини и от социалните науки през последните две-три десетилетия. Коперник, Галилей и Нютон изливат основите на Просвещението като разкриват, че природните закони не се подчиняват не само на религиозни доктрини, но и на интуицията. Така че, възможно е папата да твърди, че слънцето се върти около земята. Възможно е и да ни изглежда, че слънцето се върти около земята, но науката доказва обратното. И мисля, че прозренията за човешката природа имат подобно двойно въздействие, като също разрушават интуитивното ни усещане за самоличността ни в света. Поведението и общуването ни в обществото са резултат от автоматизирания ни отговор към света около нас, а не следствие от съзнателно взети решения и в този смисъл е по-реалистично да се възприемаме като неразривно свързани със социалния и природния свят, отколкото като отделни, напълно автономни същества. Проучванията са категорични: искате ли да сте по-щастливи, не четете наръчници как да си помогете сами. Просто си намерете по-щастливи приятели. А има и други уроци, които можем да научим от по-финия и холистичен модел на човешката природа, който властва днес. Нали знаете, че не ни се удава много да вземаме дългосрочни решения. Много по-добре разбираме относителните отколкото абсолютните стойности и както стана ясно от финансово-икономическата криза, сме запленени от това, което Кейнс нарича "животински духове". Сигурно е стряскащо, че не можем да предвидим какво ще ни направи щастливи и изобщо не можем да опишем какво ни е направило щастливи в миналото. Така че аз твърдя, че моралната и политическа критика на индивидуализма днес се опира на доказателства и благодарение на това мисля, че Просвещение XXI век трябва да покровителства един себеосъзнат и социално-вграден модел на автономност, който отчита човешките слабости и ограничения. Това не означава да се отричат правата на личността и не подценява уникалната ни възможност да градим собствените си съдби. В действителност, проумеем ли, че съзнателната мисъл само частично определя поведението ни, ще упражняваме по-успешно самоконтрол. Така ще разграничим нуждите от желанията си и невероятния човешки потенциал от високомерието на индивидуализма. Това е основата за автономията на себеосъзнаването. Психологът Робърт Кейган твърди, че за да функционираме успешно в общество с разнородни ценности, традиции и начин на живот от нас се изисква да имаме отношение към собствените си реакции, а не да сме в техен плен. Цитирам „да се противопоставим на склонността си да мислим, че познатото е правилно и вярно, а непознатото - неправилно и погрешно.” И така, добрата новина е, а това е наистина добра новина, че има всички основания да вярваме във възможността да разширим диапазона на съпричастност. Независимо от многобройните изключения от тази тенденция, най-ужасното е че през XX век човечеството се стремеше да ограничи насилието от един човек върху друг. От появата на съвременните граждански права насам сме свидетели на революция в социалните отношения въз основа на раса, пол и сексуална ориентация. Освен това, с предаванията в реално време на световните медии страданието на непознати хора влезе в домовете ни, а имиграцията, емиграцията и пътуванията зад граница ни дават възможност да се поставим на мястото на другите. Има основания да се запитаме дали процесът на разширяване диапазона на съпричастност е в застой и то във време, когато имаме нужда той да се ускори. След четири десетилетия следвоенен напредък неравенството в богатите страни нараства. Напрежението между различните етнически групи се изостря и придобива нови измерения. Антиимигрантските настроения се засилват, като спорно отразяват провала на политиците да балансират различията на глобализацията и идеята на универсализма със съпричастността на общностите, най-силно засегнати от промяната. Опасности дебнат младежите отвсякъде - от уличните банди до насилието във видеоигрите. Глобализацията и обществените дефицити в западноевропейските общества може да се окажат, че са по-голямо предизвикатество за бъдещите поколения, отколкото за родителите днес. Затова стръкчето глобалната съпричастност, така тачено от демократичните лидери, трябва да расте, ако искаме споразумения, които засягат дългосрочните нужди на планетата и всички хора, а не краткосрочни национални проблеми. Но междуличностната, обществена и глобална съпричастност са оковани в сложна плетеница. Интелектуалци, политици, групи по интереси и умни глави обсъждат какво ли съдържа универсализма. Какви права? Какви правомощия? Какви способности? Не трябва ли просто да продължим да проучваме основите на универсалистките настроения? Какво засилва съпричастността и какво я ограничава? Някои политици виждат разрешение на проблема още при възпитанието на най-малките, създаване на училищни духовни общности и проучване на въздействието на масовата култура върху мнението ни за другите. Например, култура, в която се цени съпричастността, разграничава здравословната дейност на общественото несъгласие от нездравословния навик на обществено пренебрежение. Отдавна вече е клише, че образованието е най-ценният ресурс в глобалната икономика. Бих казал, че приучването към съпричастността е също толкова важно за построяване на свят от граждани, които живеят в мир един с друг и със самите себе си. Но дори да имаше повече себепознали се и съпричастни граждани, те все пак щяха да са изправени пред различни дилеми и мнения. Искам да подчертая извода, че въпросът "Какво е прогрес?” повдига важни и етични проблеми, които трябва да сме склонни да признаем и да обсъдим как да ги разрешим. Разбира се, отговорът на утилитаризма е в увеличаване на човешкото щастие и, измерва ли се така прогреса, то от Просвещението насам сме се справили добре. Едва ли има място за съмнение. Най-бедните граждани на развития свят днес се радват на по-добро здраве, по-голяма продължителност на живота и много повече ресурси и възможности, отколкото тези, които само до преди век са смятани за заможни. Но понякога изглежда, че идеята прогресът да увеличи щастието се превръща в представа, че желанието за прогрес е равно на подобряване на човешкото благосъстояние. Успехът на западноевропейския след-просвещенски проект води до общество като нашето, доминирано от три логики: логиката на науката и техническия прогрес, логиката на пазарите и логиката на бюрокрацията. И границите на логиката на науката и на пазарите се бележат от безразличие към грижата за общото благо. Ако нещо може да се открие и развие, то трябва да се открие и развие. Ако един проблем може да се разреши, то той трябва да се разреши. И проблемът за бюрокрация е тенденцията да възприема рационалността на правилата пред рационалността на целта. И така, това е контекстът, в който проектът Просвещение XXI век изисква препотвърждаване на фундаменталните етични измерения на хуманизма. Как по-лесно да попитаме „Правилно ли е това?”. Дали това е свят, в който много от нас чувстват, че начинът на живот не е подвластен на идеята за смислено изживян живот, а на социалните норми и икономическите обстоятелства? Защо е нужно да запълним първата четвърт от живота си с образование, да балансираме отчаяно между работата и грижите във втората и третата четвърт, а  през последната четвърт да се боим, че ще сме пренебрегнати и хора „втора ръка”? Разбирате ли, рационалността може да ни каже как най-успешно да стигнем от А до Я, но без етични разсъждения не можем да обсъждаме къде трябва да е Я. Така че за благосъстоянието ни стремежът може да е също толкова важен, колкото и самото постижение. По мнението на Мишел Фуко за описанието на Просвещението от Кант "трябва да се замисли като отношение, етос, философски живот, в който критиката на това, което сме, е в същото време исторически анализ на границите, които са ни наложени, и опит да излезем извън тях.” Да сме отговорни, да създадем голямо общество, да живеем устойчиво - това не е просто въпрос на воля. Просвещение XXI век изисква от нас да гледаме отвъд опростенческите и неадекватни идеи за свобода, правосъдие и прогрес. Може би е време да спрем с преследването на тези митове и да не се сковаваме от абстракции, а вместо това да обвържем конкретното понятие кои сме ние като човешки същества с политическите дебати кои трябва да сме и философското и духовно търсене на личността, която се стремим да бъдем. Хората на действието, които искат промяна, имат милион и една възможности и ограничения. За да бъдат ангажирани те е нужна етика, изключваща негативизма, консерватизма и саморекламата, която поддържа постоянната връзка с твърдението на антрополога Маргарет Мийд, и съответства на духа, създал Просвещението, и на духа, двигател на основателите на Кралското общество по изкуства преди 256 години. А Маргарет Мийд казва следното: "Не се съмнявайте, че малка група от мислещи, социално ангажирани граждани може да промени света. Всъщност, това е единственият начин за промяна.”

